Gerhard Johann David von Scharnhorst, naixito de Bordenau (Electorato de Hannover, hue Neustadt am Rübenberge, Baixa Saxonia, Alemanya) o 12 de noviembre de 1755 y muerto en Praga (Imperio austriaco, hue parte d'a Republica Checa) o 28 de chunio de 1813, estió un melitar alemán activo dende 1778 dica la suya muerte en as filas de l'Exercito prusián d'o Reino de Prusia, plegando-ie dica o ran de tenient cheneral y estando a más o comandant en cabo de l'Alto Estato Mayor prusián (o primero en ocupar ixe cargo de nueva creyación) y Menistro d'a Guerra de Prusia; se li considera como l'organizador d'o nuevo Exercito prusián dimpués d'as redotas padeixitas en as guerras contra Napolión Bonaparte. Partecipó en as Guerras revolucionarias francesas y en as Guerras napolionicas, encluyendo-ie a batalla de Jena, a on fue ferito.